Ghidra
Ghidra ( Gee-druh; ) yaiku piranti rékayasa walik (reverse engineering) mardika lan sumber binuka kang dirembakakaké Bebadan Kaamanan Nasional (NSA) Amérika Sarékat. Binariné dibabar rikala Maret 2019 ing RSA Conference; kodhe sumberé dibabar sasi pendhaké ing GitHub. Ghidra dipétung déning akèh panaliti kaamanan minangka tandhingané IDA Pro. Piranti alus iki tinulis mawa Java nganggo framework Swing tumrap GUI-né. Déné komponèn dékompileré tinulis mawa C++. Plugin Ghidra bisa digawé mawa basa pamrograman Java utawa Python (sarana Jython).

Sajarah 
Ghidra wiwitané kawiyak menyang publik sarana WikiLeaks ing Maret 2017, nanging piranti alus iki ora sumedhiya tumrap bebrayan nganti setatus rahasiané dijabut lan resmi dibabar sawisé rong taun suwiné.

Ing Juni 2019, coreboot miwiti nganggo Ghidra kanggo upaya ngrékayasa walik babagan prakara firmware sawisé dibabaré kodhe sumber pakèt piranti alus Ghidra.

Ghidra bisa dianggo minangka debugger awit Ghidra 10.0. Debugger darbèké Ghidra nyengkuyung pan-debug-an kalawan modhe naraguna ing program Windows sarana WinDbg, lan program Linux sarana GDB.

Arsitèktur kang disengkuyung 
Arsitèktur lan format binari kang disengkuyung Ghidra yaiku:

 x86 16, 32, lan 64 bit
 ARM lan AARCH64
 PowerPC 32/64 lan VLE
 MIPS 16/32/64
 MicroMIPS
 68xxx
 Java lan DEX bytecode
 PA-RISC
 PIC 12/16/17/18/24
 SPARC 32/64
 CR16C
 Z80
 6502
 8051
 MSP430
 AVR8, AVR32

Uga delengen 
 IDA Pro
 Dékompiler JEB
 radare2

Rujukan

Pranala jaba 
 
 Ghidra ing GitHub

Pawudhar (program komputer)
Bebadan Kaamanan Nasional
Piranti alus mardika kang diprogram mawa C++
Piranti alus mardika kang diprogram mawa Java